TRC ธุรกิจแร่โปรแตช นำสู่ความมั่งคั่งแนะซื้อเป้า 1.99 บาท ชูอัพไซด์ 36%
TRC แนวโน้มผลการดำเนินงานจะก้าวกระโดดในปี 59 คือ คาดว่ากำไรจะเติบโตถึง 124% (หลังจากปี 58 เติบโตเพียง 8%) เมื่อได้รับงานก่อสร้างเหมืองโปรแตชถึง 20 พันล้านบาท ทำให้งานในมือเพิ่มจาก 6.6 พันล้านบาท เป็น 26.6 พันล้านบาท คงคำแนะนำซื้อด้วยราคาพื้นฐาน 2.70 บาท
12 พ.ย. 2558

บล.ดีบีเอสฯ ระบุในบทวิเคราะห์ (12 พ.ย.) ว่า บริษัท ทีอาร์ซี คอนสตรัคชั่น จำกัด (มหาชน) หรือ TRC คงคำแนะนำซื้อด้วยราคาพื้นฐาน 2.70 บาท ซึ่งประเมินด้วย SOTP จากกรณีที่บริษัทได้มีการรุกเพิ่มสัดส่วนการถือหุ้นใน Asean Potach Mining (APMC) ซึ่งเป็นเจ้าของเหมืองโปรแตช ที่มีแหล่งสำรอง 21 ล้านตัน ก็เชื่อว่าในที่สุดแล้วจะมีสัดส่วนการถือหุ้นเป็น 22.5% ข้อดีคือ จะมีแหล่งรายได้ที่เกิดขึ้นสม่ำเสมอเป็นเวลา 25 ปี
ทั้งนี้ TRC ได้เพิ่มสัดส่วนการถือหุ้นจาก 4.18% เป็น 13.09% อย่างไรก็ตาม TRC วางแผนว่าในที่สุดแล้วจะเพิ่มสัดส่วนการถือหุ้นเป็น 39.13% หรือ 20-25% หลัง APMC มีการเพิ่มทุนปี 59 เราคาดว่ากระบวนการเพิ่มสัดส่วนการถือหุ้นจะสามารถสรุปได้ประมาณไตรมาส 1/59
นอกจากนี้ยังมีโอกาสสูงที่จะได้รับงานก่อสร้างเหมืองโปรแตชที่ 20 พันล้านบาทด้วย ทั้งนี้ CEO เดิมของ TRC ได้ไปเป็น CEO ของ APMC ก็ยิ่งเพิ่มโอกาสให้กับ TRC ตามกำหนดการแล้วจะต้องยื่นเอกสารก่อน 21 ธ.ค.58 และการประกาศผลจะเกิดขึ้นในเดือน ม.ค.-ก.พ.59
แนวโน้มผลการดำเนินงานจะก้าวกระโดดในปี 59 คือ คาดว่ากำไรจะเติบโตถึง 124% (หลังจากปี 58 เติบโตเพียง 8%) เมื่อได้รับงานก่อสร้างเหมืองโปรแตชถึง 20 พันล้านบาท ทำให้งานในมือเพิ่มจาก 6.6 พันล้านบาท เป็น 26.6 พันล้านบาท
 